ས་རྐང་གཉིས་གཙོ་ལ་སྐྱབས་སུ་མཆི་སྟེ། ཐུགས་རྗེ་ཆེན་པོ་དང་ལྡན་པ་ཐམས་ཅད་མཁྱེན་པ་ཐམས་ཅད་གཟིགས་པ་ཐམས་ཅད་དང་བྲལ་བ་སྐྱེས་བུ་ཆེན་པོ་སྐྱེས་བུ་ཁྱུ་མཆོག་བསམ་གྱིས་མི་ཁྱབ་པའི་སྐུ་བླ་ན་མེད་པའི་སྐུ་ཆོས་ཀྱི་སྐུ་མངའ་བ་ལ་སྐྱབས་སུ་མཆིའོ། ཆོས་འདོད་ཆགས་དང་བྲལ་བའི་མཆོག་ལ་སྐྱབས་སུ་མཆི་སྟེ། བླ་ན་མེད་པ་དེ་བཞིན་གཤེགས་པ་ལ་མངའ་བ་ཞི་བ་ཆོས་ཀྱི་སྐུ་སོ་སོ་རང་གིས་རིག་པ་ལ་སྐྱབས་སུ་མཆི་སྟེ། བླ་ན་མེད་པ་དེ་བཞིན་གཤེགས་པ་ལ་མངའ་བ་ཞི་བ་ཆོས་ཀྱི་སྐུ་སོ་སོ་རང་གིས་རིག་པ་ལ་སྐྱབས་སུ་མཆིའོ། དགེ་འདུན་དུལ་བའི་ཚོགས་ཀྱི་མཆོག་ལ་སྐྱབས་སུ་མཆི་སྟེ། ཕྱོགས་བཅུའི་འཕགས་པ་ཕྱིར་མི་ལྡོག་པའི་བྱང་ཆུབ་སེམས་དཔའ་ཆེན་པོའི་དགེ་འདུན་ལ་

སྐྱབས་སུ་མཆིའོ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། བདག་མིང་འདི་ཞེས་བགྱི་བ་དུས་འདི་ནས་བཟུང་སྟེ་བྱང་ཆུབ་སྙིང་པོ་ལ་གནས་ཀྱི་བར་དུ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་དུས་ཇི་ལྟ་བ་དང་སྟོབས་ཅི་མཆིས་པ་བཞིན་དུ་བདག་དབུལ་ཞིང་མཆི་ན་མགོན་པོ་ཐུགས་རྗེ་ཆེན་པོ་དང་ལྡན་དག་གིས་བདག་བཞེས་སུ་གསོལ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་དག སྔོན་དུ་བྱང་ཆུབ་སེམས་དཔའི་སྤྱད་པ་སྤྱོད་པའི་ཚེ། སེམས་ཅན་ཐམས་ཅད་སྒྲོལ་བ་དང་སེམས་ཅན་ཐམས་ཅད་འགྲོལ་བ་དང་སེམས་ཅན་ཐམས་ཅད་དབྱུགས་དབྱུང་བ་དང་སེམས་ཅན་མྱ་ངན་ལས་ཟློ་བ་དང་སེམས་ཅན་ཐམས་ཅད་ཐམས་ཅད་མཁྱེན་པའི་ཡེ་ཤེས་ལ་འགོད་

པའི་སླད་དུ་ཇི་ལྟར་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་ཐུགས་བསྐྱེད་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་དུས་འདི་ནས་བཟུང་སྟེ་བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ། སེམས་ཅན་ཐམས་ཅད་སྒྲོལ་བ་དང་སེམས་ཅན་ཐམས་ཅད་འགྲོལ་བ་དང་སེམས་ཅན་ཐམས་ཅད་དབྱུག་དབྱུང་བ་སེམས་ཅན་ཐམས་ཡོངས་སུ་མྱ་ངན་ལས་ཟློ་བ་དང་སེམས་ཅན་ཐམས་ཅད་ཐམས་ཅད་མཁྱེན་པའི་ཡེ་ཤེས་ལ་འགོད་པའི་སླད་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད་དོ། ཇི་ལྟར་སྔོན་གྱི་སངས་རྒྱས་བཅོམ་ལྡན་འདས་རྣམས་དང་བྱང་ཆུབ་སེམས་དཔའ་ཆེན་པོ་དེ་དག་གིས། དངོས་པོ་ཐམས་ཅད་དང་བྲལ་བ་ཕུང་པོ་དང་ཁམས་དང་སྐྱེ་མཆེད་དང་གཟུང་བ་དང་འཛིན་པ་རྣམ་པར་སྤངས་པ། ཆོས་བདག་མེད་པ་མཉམ་

པ་ཉིད་ཀྱི་རང་གི་སེམས་གདོད་མ་ནས་མ་སྐྱེས་པ་སྟོང་པ་ཉིད་ཀྱི་ངོ་བོ་ཉིད་ཀྱི་བྱང་ཆུབ་ཀྱི་སེམས་བསྐྱེད་པ་དེ་བཞིན་དུ་བདག་མིང་འདི་ཞེས་བགྱི་བས་ཀྱང་དུས་འདི་ནས་བཟུང་སྟེ་བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ།དངོས་པོ་ཐམས་ཅད་དང་བྲལ་བ་ཕུང་པོ་དང་ཁམས་དང་སྐྱེ་མཆེད་དང་གཟུང་བ་དང་འཛིན་པ་རྣམ་པར་སྤངས་བ། ཆོས་བདག་མེད་པ་གཉིས་པ་ཉིད་ཀྱི་རང་གི་སེམས་གདོད་མ་ནས་མ་སྐྱེས་པ་སྟོང་པུ་ཉིད་ཀྱི་ངོ་བོ་ཉིད་ཀྱི་བྱང་ཆུབ་ཀྱི་སེམས་བསྐྱེད་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་དུས་འདི་ནས་བཟུང་སྟེ་བྱང་ཆུབ་ཀྱི་སྙིང་པོ་ལ་མཆིས་ཀྱི་བར་དུ། དངོས་པོ་ཐམས་ཅད་དང་བྲལ་བ་ཕུང་པོ་དང་ཁམས་དང་སྐྱེ་མཆེད་དང་གཟུང་བ་དང་འཛིན་པ་རྣམ་པར་སྤངས་པ། ཆོས་བདག་མེད་པ་མཉམ་པར་ཉིད་

ཀྱི་རང་གི་སེམས་གདོད་མ་ནས་མསྐྱེས་པ་སྟོང་པ་ཉིད་ཀྱི་བྱང་ཆུབ་ཀྱི་སེམས་བསྐྱེད་པར་དགྱིའོ། ཞེས་པ་འདི་དོན་དེ་སེམས་བསྐྱེད་དངོས་དེ་འདི་ཉིད་ཡིན་ནོ། སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་དེ་དག་གིས། བདུད་དཔུང་དང་བཅས་པ་མཐའ་དག་ཕམ་པར་མཛད་དེ་ཉིད་མངོན་པར་རྫོགས་པ་སངས་རྒྱས་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་བདུད་དཔུངས་པ་དག་བཅས་པ་ཕམ་པར་བགྱིས་ཏེ་བདག་མངོན་པར་རྫོགས་པར་འཚང་རྒྱ་བར་དགྱིའོ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་བཅོམ་ལྡན་འདས་དེ་དག་གིས་ཉིད་མངོན་པར་སངས་རྒྱས་ནས་ཆོས་ཀྱི་འཁོར་ལོ་བསྐོར་བར་མཛད་པ་དེ་བཞིན་

དུ། བདག་མིང་འདི་ཞེས་བགྱི་བས་ཀྱང་བདག་ཉི་མངོན་པར་རྫོགས་པར་འཚང་རྒྱས་ནས་ཆོས་ཀྱི་འཁོར་ལོ་བསྐོར་བར་བགྱིའོ། ཇི་ལྟར་སྔོན་གྱི་དེ་བཞིན་གཤེགས་པ་དགྲ་བཙོམ་པ་ཡང་དག་པར་རྫོགས་པའི་སངས་རྒྱས་དེ་དག་གིས་ཉིད་མངོན་པར་སངས་རྒྱས་ནས་ཚོགས་ཡོངས་སུ་བསྡུས་པ་དེ་བཞིན་དུ། བདག་མིང་འདི་ཞེས་བགྱི་བས་ཀྱང་། བདག་མངོན་པར་རྫོགས་པར་འཚང་རྒྱས་ནས་ཚོགས་ཡོངས་སུ་བསྡུ་བར་བགྱིའོ། ༈ བྱང་ཆུབ་མཆོག་ཏུ་སེམས་ནི་བསྐྱེད་པར་དགྱི། སེམས་ཅན་ཐམས་ཅད་བདག་གི་མགྲོན་དུ་གཉེར། བྱང་ཆུབ་སྤྱོད་མཆོག་ཡིད་འོངས་སྤྱད་པར་དགྱི། འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག བདག་གིས་བྱང་ཆུབ་ཏུ་སེམས་བསྐྱེད་པའི་དགེ་བའི་རྩ་བ་འདི་དང་། གཞན་ཡང་བདག་གི་

བསོད་ནམས་ཅུང་ཟད་བགྱིས་པ་དང་དགྱི་བར་འགྱུར་བའི་དགེ་རྩ་དེ་དག་ཐམས་ཅད་ཕ་མ་ལ་སོགས་པའི་སེམས་ཅན་ཐམས་ཅད་དང་། བདག་གི་དོན་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་བསྔོའོ། བདག་གི་བསོད་ནམས་འདིས་ཕ་མ་ལ་སོགས་པའི་སེམས་ཅན་མ་རྒལ་བ་རྣམས་བདག་གི་བསྒྲལ་ལོ། མ་གྲོལ་བ་རྣམས་བདག་གི་འགྲོལ་ལོ། དབུགས་མ་ཕྱིན་པ་རྣམས་བདག་གི་དབྱུགས་དབྱུང་ངོ་། ཡོངས་སུ་མྱ་ངན་ལས་མ་འདས་པ་རྣམས་ནི་ཡོངས་སུ་མྱ་ངན་ལས་ཟླའོ།མངོན་པར་རྫོགས་པར་སངས་མ་རྒྱས་པ་རྣམས་མངོན་པར་འཚང་རྒྱ་བར་བགྱིའོ། སྐྱབས་མ་མཆིས་པ་དང་། གནས་མ་མཆིས་པ་དང་དཔུང་གཉེན་མ་མཆིས་པའི་འཇིག་རྟེན་གྱི་སྐྱབས་དང་གནས་དང་དཔུང་གཉེན་དུ་གྱུར་ཅིག

དེང་ནས་བདག་སྦྱིན་པ་སྩོལ་བ་དང་ཚུལ་ཁྲིམས་བསྲུང་བ་དང་བཟོད་པ་སྒོམ་པ་དང་བརྩོན་གྲུས་རྩོམ་པ་དང་བསམ་གཏན་ལ་མཉམ་པར་གཞག་པ་དག་ཤེས་རབ་རྣམ་པར་དཔྱོད་པ་དང་ཐབས་མཁས་པ་ལ་སློབ་པ་གང་ཅི་ཡང་རུང་སྟེ། དེ་དག་ཐམས་ཅད་སེམས་ཅན་ཐམས་ཅད་ཀྱི་དོན་དང་ཕན་པ་དག་བདེ་བའི་སླད་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ལ་བརྩམས་ཏེ། འདས་པ་དང་མ་འོངས་པ་དང་ད་ལྟར་བྱུང་བའི་བྱང་ཆུབ་སེམས་དཔའ་ཆེན་པོ་དང་ལྡན་པ་ཐེག་པ་ཆེན་པོ་ལ་ཡང་དག་པར་ཞུགས་པ་ས་ཆེན་པོ་ལ་ཡང་དག་པར་གནས་པ་རྣམས་ཀྱི་རྗེས་སུ་མཐུན་པར་འཇུག་གོ། ༈ འཕགས་པ། བདག་བྱང་ཆུབ་སེམས་དཔའ་ལགས་ཀྱི། བྱང་ཆུབ་སེམས་དཔའ་ལགས་པར་བཟུང་དུ་གསོལ། ༈ ས་དང་ཆུ་དང་མེ་དང་རླུང་། རྩི་དང་ནགས་ཀྱི་ཤིང་

ལྟ་བུར། རྟག་ཏུ་སྲོག་ཆགས་ཐམས་ཅད་ཀྱི། འདོད་དགུ་དཔག་མེད་སྤྱོད་པར་ཤོག མཐོང་བ་དང་ནི་རེག་པ་དང་། ཐོས་པ་དང་ནི་དྲན་པས་ཀྱང་། བདག་ནི་སེམས་ཅན་ཐམས་ཅད་ཀྱི། ནད་རྣམས་གསོ་བ་ཉིད་གྱུར་ཅིག སེམས་ཅན་ཐམས་ཅད་བདེ་དང་ལྡན་གྱུར་ཅིག ངན་འགྲོ་ཐམས་ཅད་རྟག་ཏུ་སྟོང་པར་ཤོག བྱང་ཆུབ་སེམས་དཔའི་གང་དག་པར་བཞུགས་པ། དེ་དག་ཀུན་གྱི་སྨོན་ལམ་བདག་འགྲུབ་ཤོག ༈ དེ་དག་གིས་ཁྱོད་ཀྱི་རྒྱུད་ལ་དོན་དམ་བྱང་ཆུབ་ཀྱི་སེམས་གཟོད་མ་ནས་རང་ལ་ཡོད་ཀྱང་ངོ་མ་ཤེས་པ་དེ་ལ་དགེ་བའི་བཤེས་གཉེན་གྱི་དྲིན་དང་དཀོན་མཆོག་རིན་པོ་ཆེའི་ཐུགས་རྗེའི་བྱིན་རླབས་ལས་ལེགས་པར་སྐྱེས་ཤིང་རང་ངོ་ཕྲོད་པ་དེ་ལ་ཆོས་ཉིད་ཀྱིས་ཐོབ་པ་ཅེས་པའི་ཐ་སྙད་དུ་གྲགས་ཀྱང་། རྟེན་འབྲེལ་ཚོགས་

པའི་མཐུ་ལས་བྱུང་བ་ལགས་ཤིང་། ད་ནི་དེ་ནིད་ཉམས་ལེན་གྱིས་གོང་དུ་འཕེལ་ཞིང་གོམས་པ་དང་བརྟན་པ་ཐོབ་པར་བྱ་བ་ལ།ད་ལྟའི་སེམས་གང་ལྟར་ཤར་བའི་རག་ངོ་ལ་ཙེར་གྱི་བལྟས་ལ། སྔར་འདས་ཀྱི་རྣམ་རྟོག་གི་རྗེས་འབྲེང་མི་བྱ་མ་འོངས་པའི་རྟོག་པའི་སྔུན་མི་བསུ། ད་ལྟའི་སེམས་ལ་མཚན་འཛིན་བཅོས་སླད་དགག་སྒྲུབ་གང་ཡང་མི་བྱ་བར་སེམས་ཀྱི་འདུག་ཚུལ་ཡིན་གྱི་ཐོག་ཏུ་ལྷོད་ཀྱི་འཇོག་པ་དེ་ལ་དོན་དམ་བྱང་ཆུབ་ཀྱི་སེམས་སྒོམ་པ་ཟེར་བ་ལགས། དེ་ལྟར་བཟོ་བཅོས་མེད་པར་རང་ངོ་རང་རང་གིས་རིག་པ་དེ་ནི་སངས་རྒྱས་ཐམས་ཅད་ཀྱི་ཐུགས་ཡེ་ཤེས་ཆོས་ཀྱི་སྐུ་ཉིད་རང་སེམས་དང་ཐ་དད་མེད་པར་གདོད་མ་ནས་ལྷུན་གྱིས་གྲུབ་པ་དེ་ཉིད་ཇི་ལྟ་བར་རྟོགས་པ་ཡིན་ཏེ། སྔར་ཀུན་རྫོབ་བྱང་སེམས་ཀྱིས་སངས་རྒྱས་

ཀྱི་རིགས་ངེས་པར་བྱས་ཤིང་། འདིར་དོན་དམ་བྱང་སེམས་ཀྱིས་སངས་རྒྱས་ཀྱི་ངོ་བོ་ཉིད་དུ་བྱས་པ་ཡིན་ཏེ། ཡོན་ཏན་རིན་པོ་ཆེ་བསྡུས་པའི་མོད་ལས། མཁས་པ་འཇིག་རྟེན་གནས་པའི་མྱ་ངན་འདས་ཀྱང་རུང་། ཆོས་ཉིད་སྐྱོན་མེད་ཆོས་རྣམས་སྟོག་པ་འདིར་གནས་ཏེ། བྱང་ཆུབ་སེམས་དཔའ་གང་གིས་ཆོས་འདི་རྗེས་སུ་རྟོགས། དེ་ཕྱིར་དེ་བཞིན་གཤེགས་ཅེས་སངས་རྒྱས་མཚན་གསོལ་ཏེ། ཅེས་གསུངས་པས་ན། མ་རིགས་འཁྲུལ་པ་ལུ་གུ་རྒྱུད་ཀྱི་རྗེས་འབྲང་མི་བྱ་བར་དོན་དམ་བྱང་ཆུབ་ཀྱི་སེམས་གདོད་མའི་གནས་ལུགས་རང་ངོ་ཤེས་པའི་ཉམས་ལེན་གྱི་ངང་ནས། དེ་ལྟར་མ་རྟོགས་པའི་སེམས་ཅན་མཐའ་ཡས་པ་རྣམས་ལ་སྟོང་ཉིད་ཀྱི་རྩལ་མདངས་སྙིང་རྗེར་ཤར་བའི་ཀུན་རྫོབ་བྱང་སེམས་སྨོན་འཇུག་གི་ཕྲིན་ལས་རྒྱུན་

ཆད་མེད་པས་བྱང་ཆུབ་ཀྱི་སྤྱོད་པ་ཡང་དག་པར་སྤྱད་པ་ལ་འབད་འཚལ། ༈ རྗེས་སྨོན་ལམ་གྱི་རྒྱས་གདབ་པ་གོང་དུ་སོང་ནས། ཉམས་ལེན་ལམ་དུ་འཁྱེར་ཚུལ་ནི་བཤད་མ་ཐག་པ་འདི་ཉིད་ལགས་ཤིང་། ༈ དེ་ལྟ་བུའི་བྱང་ཆུབ་ཀྱི་སེམས་གསུམ་བསྐྱེད་པའི་ཕན་ཡོན་གྱི་རིམ་པ་ནི་ཆོས་མཐའ་དག་པའི་གཞིར་གྱུར་ཚེ་དེའི་ཕན་ཡོན་གྱི་མཐའ་དང་ཚད་ནི་དེ་བཞིན་གཤེགས་པས་ཀྱང་བརྗོད་པར་མི་ལང་ན་སོ་སོ་སྐྱེ་བོས་ལྟ་ག་ལ་ཞིག་སྟེ་བསམ་གྱིས་མི་ཁྱབ་པའི་གནས་སུ་གྱུར་ལ།འོན་ཀྱང་བརྡ་ཙམ་མཚོན་བྱེད་ཙམ་དུ་འཕགས་པ་སྡོང་པོ་བཀོད་པའི་མདོར། རྒྱལ་བ་མ་ཕམ་

པས་བྱང་ཆུབ་སེམས་དཔའ་ནོར་བཟག་ལ་གསུང་པ་ཁོ་ན་ལ་མཚོན་ན། རིགས་ཀྱི་བུ། བྱང་ཆུབ་ཀྱི་སེམས་ནི་སངས་རྒྱས་ཀྱི་ཆོས་ཐམས་ཅད་ཀྱི་ས་བོན་ལྟ་བུའོ། འགྲོ་བ་ཐམས་ཅད་ཀྱི་དཀར་པོའི་ལོ་ཏོག་འཕེལ་བས་ཞིང་ལྟ་བུ། འཇིག་རྟེན་ཐམས་ཅད་བརྟེན་པས་ས་ལྟ་བུ། དབུལ་བ་ཐམས་ཅད་གཅོད་པ་རྣམ་ཐོས་ཀྱི་བུ་ལྟ་བུ། དོན་ཐམས་ཅད་ཡང་དག་པར་སྒྲུབ་པ་ཡིད་བཞིན་གྱི་ནོར་བུའི་རྒྱལ་པོ་ལྟ་བུ། བསམ་པ་ཐམས་ཅད་ཡོངས་སུ་རྫོགས་པར་བྱེད་པས་བུམ་པ་བཟང་པོ་ལྟ་བུ། བྱང་ཆུབ་སེམས་དཔའ་ཐམས་ཅད་ཡོངས་སུ་བསྲུང་བས་ཕ་ལྟ་བུ། དོན་མ་གྲུབ་པ་ཕྱིར་མི་ལྡོག་པ་ཁྱབ་འཇུག་གི་མདུང་ལྟ་བུ། ཉོན་མོངས་པའི་མགོ་ལྟུང་བར་བྱེད་པས་རལ་གྲི་ལྟ་བུ། འཁོར་བའི་ཆུ་བེ་ན་གནས་པ་རྣམས་

སྟེང་དུ་འབྱིན་པ་མཆིལ་{ ཉ་འཛིན་པའི་ལྕོགས་ཀྱུ། }པ་ལྟ་བུ། སྒྲིབ་པ་དག་ཁེབས་པའི་རྩ་བ་ཐམས་ཅད་རྣམ་པར་འབྱིན་པས་རླུང་གི་དཀྱིལ་འཁོར་ལྟ་བུ། ཉོན་མོངས་པའི་གཉིས་ལས་སར་པར་བྱེད་པ་ཐོ་རེངས་ཀྱི་རྔ་ལྟ་བུ། ཆོས་ཐམས་ཅད་ཀྱི་གཟུགས་བརྙན་དགའ་བར་བྱེད་པས་དབྱིག་{ ནོར་བུ། }ལྟ་བུ། ཆོས་ཀྱི་དགའ་བ་དང་མོས་པ་ཉམས་སུ་མྱོང་བར་བྱེད་པ་བཟའ་ཤིང་གི་ར་བ་ལྟ་བུ། རང་གི་ངོ་བོ་ལ་ཉེས་པ་ཐམས་ཅད་དང་བྲལ་བས་གསེར་ལྟ་བུ་རྨོངས་པའི་ནད་ཐམས་ཅད་སེལ་བ་སྨན་ལྟ་བུ། འགྲོ་བ་ཐམས་ཅད་ཀྱི་ཡིད་ཚིམ་པར་བྱེད་པ་གླུ་དབྱངས་སྙན་པོ་ལྟ་བུ་དགེ་བའི་རྩ་བ་གཞན་ཟིལ་གྱིས་གནོན་པ་རྡོ་རྗེ་ནོར་བུ་རིན་པོ་ཆེ་ལྟ་བུ། ལྷ་དང་མི་དང་ལྷ་མ་ཡིན་དང་བཅས་

པའི་འཇིག་རྟེན་ན་མཆོད་པ་ལྟ་བུའོ། བྱང་ཆུབ་སེམས་དཔའི་སྤྱོད་པ་དང་སྨོན་ལམ་ཐམས་ཅད་བསྡུས་པས་མདོར་བསྟན་པ་ལྟ་བུའོ། རིགས་ཀྱི་བུ། བྱང་ཆུབ་ཀྱི་སེམས་ཀྱི་ཡོན་ཏན་དེ་དག་དང་། ཡོན་ཏན་གྱི་བྱེ་བྲག་ཚད་མེད་པ་གཞན་དང་ཡང་ལྡན་ནོ། ཞེས་སོགས་ཆེ་བའི་ཡོན་ཏན་གྱི་དཔེ་ཉིས་བརྒྱ་ལྷག་པར་གསུངས་པ་རྣམས་སྐབས་འདིར་སྨིན་ན་ཧ་ཅང་ཚིག་ཚོགས་ཆེས་པར་འགྱུར་ཕྱིར་མ་བརྗོད་ཀྱང་དོན་གྱི་འགགས་འདི་དག་ཏུ་འདུ་ཞིང་གོ་བར་འགྱུར་མོད་ཀྱི།མདོར་ན་གནས་སྐབས་མཐར་ཐུག་གི་ལེགས་པའི་ཡོན་ཏན་མ་ལུས་པའི་འབྱུང་གནས་དམ་པ། བླ་མེད་རྫོགས་པའི་བྱང་ཆུབ་ཀྱི་གཞི་དང་ལམ་དང་ཐབས་དང་ཉེ་རྒྱུའི་སྙིང་པོར་གྱུར་པ་སེམས་

གསུམ་རིན་པོ་ཆེའི་སྒོ་ནས་རང་གཞན་གྱི་དོན་ནམ་མཁའ་མཉམ་པར་མཛད་པའི་གོ་ཆ་དང་མི་འབྲལ་བའི་ངང་ནས་བླ་མ་དང་དཀོན་མཆོག་ལ་སྐུ་དྲིན་གསོ་བའི་མཎྜལ་དང་། བྱང་ཆུབ་ཀྱི་སེམས་མ་ཉམས་ཤིང་མི་བརྗེད་པའི་སྨོན་ལམ་བཟང་པོ་ཛག་བཅས་པས་ཕྱག་ཅི་མང་མཛད་པར་ཞུ། ཞེས་བརྗོད་ཅིང་། སློབ་མ་རྣམས་ཀྱི་ཀྱང་དེ་བཞིན་ཅི་ནུས་དང་། བླ་མས་ཀྱང་ཤིས་བརྗོད་དང་། དཀོན་མཆོག་གི་དྲུང་དུ་གཏང་རག་གི་མཆོད་པ་སོགས་ཀྱང་བྱའོ། དེ་ལྟར་ཐེག་གི་ཤིང་རྟའི་སྲོལ་རྣམ་པ་གཉིས་ལས་བྱུང་བའི་བྱང་སྡོལ་ཆོ་གའི་ལས་རིམ་རྒྱས་བསྡུས་སྣ་ཚོགས་ཤིང་མཐའ་ཡས་པ་ཅིག གྲུབ་མཐའ་ཆོས་རྒྱུད་སོ་སོའི་ཡིག་ཆ་ལས་འབྱུང་མོད་ཀྱི། དེ་དག་རང་རང་གི་དགོངས་བཞེད་མཐུན་པ་དང་མི་མཐུན་པ་ལྟར་སྣང་བའི་ཚུལ་དུ་མ་ནི། ཇི་ལྟར་ཉ་ར་བུ་རམ་སྦྲང་རྩི་འོ་མ་སོགས་ཀྱི་མངར་བའི་རེ་གཅིག་བུའི་

བྱེ་བྲག་ལ་གང་ཟག་སོ་སོའི་འདོད་པ་དང་མཐུན་པར་སྤྱོད་པས་ཚེམ་མོད་ཀྱི། འདི་ནི་མངར་བ་ཡིན་ལ་འདི་ནི་མ་ཡིན་ནོ་ཞེས་བསྙེན་པའི་དགོས་པ་ཅི་ཞིག་མཆིས་པ་དེ་བཞིན་དུ། དམ་པའི་ཆོས་ཐོག་ཐ་བར་དུ་དགེ་བའི་རང་བཞིན་འབའ་ཞིག་ལ། བདག་ཅག་གི་ལུགས་འདི་ཡིན་གྱི་ཁྱེད་ཅག་གི་ལུགས་དེ་མ་ཡིན་ནོ་ཞེས་བརྒལ་ཞིང་བརྩད་པས་ནི་བྱང་ཆུབ་ཀྱི་སེམས་འབཡོང་བར་ནམ་ཡང་མི་འགྱུར་བས་ན་རྩོད་པ་མེད་པའི་བཀའ་བསྟན་བཅོས་ལས་ཇི་ལྟར་བྱུང་བ་བཞིན་བདག་གི་འདིར་བྲིས་ཀྱིས། བདག་འདྲ་བློན་པོས་རང་བཟོར་བགྱིས་པ་འགའ་ཡང་མ་མཆིས་སོ། འོན་ན་བཀའ་བསྟན་བཅོས་རྣམས་ལ་བཞུགས་བཞིན་དུ་ཁྱིད་ཀྱི་འདིར་ཡང་སྐྱར་དུ་བྲིས་པས་ཅི་ཞིག་བྱ་ཞེ་ན། དེ་ལྟ་མོད་ཀྱི་འདི་ནི་གང་ཅན་སྒྲུབ་རྒྱུད་མཐའ་དག་གི་འབྱུང་ཁུངས་ཤཱནྟི་དཔལ་གྱི་རི་བོར་ཆོས་ཀྱིས་མཐོང་བའི་སེང་གེའི་ཁྲི་ལ་ཞབས་པད་མངོན་པར་བརྗེད་ཆགས་པའི་

མཉམ་མེད་མཆོག་གི་སྤྲུལ་པའི་སྐུ་ཐུབ་བསྟན་རིན་ཆེན་བཟང་པོའི་དཔལ་ཕྱོགས་ཐམས་ཅད་ལས་རྣམ་པར་རྒྱལ་བའི་ཞལ་སྔ་ནས་བཀའ་མཆོད་མུ་ཏིག་གི་ཆུན་བུ་ཡང་དག་པར་སྩལ་བ་ཉིད་བདེ་ཆེན་འཁོར་ལོའི་རྒྱན་དུ་བགྱིས་ནས། ཐོས་བསམ་གྱི་སྦྱང་སྟོབས་དང་མི་ལྡན་ཡང་བྱང་ཆུབ་ཀྱི་སེམས་རིན་པོ་ཆེ་ལ་ཉམས་ལེན་གྱི་མཐིལ་ཕུར་དུ་བགྱིས་པའི་ཀུ་པཱ་ལི་རང་གྲོལ་གྱི་མིང་འཛིན་པས། ཆུ་རླུང་རྟ་མཆོག་ཁ་འབབ་གཡས་སུ་དུང་ལྟར་འཁྱིལ་བའི་ངོགས། རི་བྲན་སེང་གི་རྣམ་པར་འགྱིངས་འདྲའི་སྤོ་ལ་ཀུན་སྣང་དང་བའི་བསམ་གཏན་གྱི་ཁང་བུ་བརྩེགས་པའི་ཡང་དབེན་དུ་བྲིས་པའི་དགེ་བ་ལྷག་བསམ་མཆོག་ཏུ་དཀར་བའི་འོད་མདངས་ཀྱིས། ཁམས་གསུམ་གྱི་འགྲོ་བ་དྲིན་ཅན་ཕ་མའི་རང་བཞིན་འབའ་ཞིག་ས་ལས་ཉོན་འཁྲུལ་པའི་མུན་གླིང་མཐའ་མེད་པར་བཟོད་དཀའི་སྡུག་བསྔལ་སྣ་ཚོགས་རབ་ཏུ་མྱོངས་བ་སྙིང་རྗེའི་ཡུལ་གྱུར་རྣམས་ཐར